KOMISSION PÄÄTÖS,
tehty 25 päivänä tammikuuta 1994,
päätöksen 87/119/ETY muuttamisesta siltä osin kuin se koskee luetteloa Brasilian laitoksista, jotka on hyväksytty tuomaan lihavalmisteita yhteisöön (94/41/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 4 artiklan 1 kohdan,
sekä katsoo, että
luettelo Brasilian laitoksista, jotka on hyväksytty tuomaan lihavalmisteita yhteisöön, vahvistettiin aluksi komission päätöksellä 87/119/ETY(3), sellaisena kuin se on viimeksi muutettuna päätöksellä 92/485/ETY(4),
uusi yhteisön paikan päällä tekemä tarkastus Brasilian lihavalmisteiden laitoksista on osoittanut, että laitoksen hygieniataso on parantunut edelliseen tarkastukseen nähden,
tämän vuoksi on tarpeen muuttaa luetteloa laitoksista, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 87/119/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä tammikuuta 1994.